Apstiprinu : \_\_\_\_\_\_\_\_\_\_\_\_\_\_\_

Edvīns Krūms

Ādažu novada pašvaldības

Sporta nodaļas vadītāja vietnieks

Sporta jautājumos

2023. gada 17.maijā

**NOLIKUMS**

**«CARNIKAVAS NŪJOŠANAS FESTIVĀLS 2023»**

1. **Sacensību mērķis**

1.1 popularizēt nūjošanu kā aktīvu un veselīgu brīvā laika pavadīšanu Ādažu novadā;

1.2. dot iespēju sacensību dalībniekiem paaugstināt meistarību nūjošanā;

1.3. paplašināt dalībnieku personīgo paziņu loku, piesaistīt nūjošanai jaunus dalībniekus, atbalstītājus un skatītājus;

1.5. attīstīt Ādažu novada nūjošanas festivāla atpazīstamību un popularitāti Ādažu novadā un Latvijā kopumā.

1. **Sacensību vieta un laiks**

2.1. sacensības notiek Ādažu novada teritorijā, speciāli marķētās distancēs;

2.2. distanču starta un finiša vieta Jomas ielā 7 pie Novadpētniecības centra

2.3. sacensības norisinās sestdien, 03.06.2023., sacensību sākums plkst. 11:00.

1. **Sacensību rīkotājs**

3.1. sacensības organizē Ādažu novada pašvaldība sadarbībā ar PA Carnikavas komunālserviss, sacensību atbalstītājiem un sadarbības partneriem;

3.2. sacensību galvenais tiesnesis – Gundega Ulme, mob. 29186460

1. **Pieteikšanās, reģistrēšanās un dalības maksa**

4.1. pieteikšanās un reģistrēšanās festivālam ir sacensību dienā no plkst. 10:30 līdz 11:00;

4.2. dalība festivālā ir bezmaksas.

1. **Sacensību programma**

**Plkst. 10:30** – dalībnieku ierašanās un reģistrēšanās;

**Plkst. 11:00** – iesildīšanās un citas aktivitātes LTSA sertificēta nūjošanas instruktora pavadībā;

**Plkst. 11:30** – došanās 14 km un 6 km nūjošanas trasēs, kas ved pa Piejūras dabas parku un gar jūru;

**Plkst. 13:30** – ātri pagatavojamās maltītes baudīšana, saviesīgas sarunas un atpūta visas dienas garumā;

**Plkst. 13:45** – sponsoru balvu izloze starp pasākuma dalībniekiem.

1. **Distances un dalībnieki**

6.1. distance – līdz 6 km;

6.2. distance – līdz 14 km;

6.3. visi Festivāla dalībnieki startē no kopēja starta;

6.4. festivāla dalībnieki startē tikai ar nūjošanai paredzētām nūjām;

6.5. nūjošanas festivālam var pieteikties ikviena persona bez vecuma ierobežojuma;

6.6. dalībnieki, kas dzimuši 2013. un jaunāki, distancē dodas tikai kopā ar vecākiem.

1. **Vērtēšana**

Festivāla dalībniekiem pavadītais laiks distancē netiek fiksēts.

1. **Apbalvošana**

8.1. starp visiem festivāla dalībniekiem tiks izlozēti laimīgie, kuri iegūs īpašumā balvas no Ādažu novada pašvaldības.

1. **Informācija par sacensībām**

9.1 informācija par festivālu būs pieejama [adazunovads.lv](http://www.sports.carnikava.lv);

9.2. atskats par festivālu tiek publicēti adazunovads.lv un Facebook profilos.

1. **Serviss**

10.1. finišā būs dzeramais ūdens un garda maltīte;

10.2. ja būs papildus serviss organizatori to paziņos sacensību vietā.

1. **Īpašie noteikumi**

10.1. katrs dalībnieks, piesakoties sacensībam, apliecina, ka uzņemas pilnu atbildību par savu savu veselības stāvokli un sportisko sagatavotību izvēlētās distances veikšanai un, ka ievēros šo sacensību nolikumu;

10.2. pasākuma organizatori nenes atbildību par dalībnieku iespējamām traumām vai veselības traucējumiem pasākuma laikā;

10.3. dalībniekus pasākuma laikā nav aizliegts pavadīt ar velosipēdiem;

10.4. sacensību organizatori nav atbildīgi par nolikuma nezināšanu un neievērošanu;

10.5. festivāla dalībniekiem lūdzam nepiesārņot dabu trases teritorijā un ar cieņu izturēties pret apkārtējo vidi;

10.6. festivāls notiek pie daļēji ierobežotas transporta kustības. Dalībniekiem jāņem vērā, ka transporta līdzekļi var izbraukt no mājām, tīrumiem, pļavām un meža ceļiem;

10.7. organizatori nav atbildīgi par iespējamām sadursmēm un ceļu satiksmes negadījumiem sacensību laikā. Visi sacensību dalībnieki ir pilsoniski un juridiski atbildīgi par visiem nelaimes gadījumiem, kas radušies piedaloties minētajās sacensībās;

10.8. apstiprinot savu dalību festivālā, dalībnieki atsakās no jebkādu pretenziju izvirzīšanas organizatoriem vai citām pasākuma organizēšanā iesaistītajām personām pēc iespējama nelaimes gadījuma vai materiālo zaudējumu rašanās un necīnās par zaudējumu atgūšanu tiesas ceļā;

10.9. pasākumā tiks fotografēts un/vai filmēts. Uzņemtie materiāli var tikt izmantoti publicitātes vajadzībām Ādažu novada informatīvajā izdevumā "Novada Vēstis" un Ādažu novada pašvaldības mājaslapā [adazunovads.lv](http://www.carnikava.lv).;

10.10. piesakoties sacensībām katrs dalībnieks piekrīt savu personas datu apstrādei, balstoties uz Fizisko personu datu aizsardzības likuma 7.1.pantu.

10.11. visiem dalībniekiem jāiepazīstas ar festivāla nolikumu. Tā nezināšana neatbrīvo dalībniekus no personīgās atbildības.